William Henry Harrison

Wiliam Henry Harrison (1773–1841) var den niende i rekken av amerikanske presidenter. Han ble innsatt i embetet 4. mars 1841, men døde en måned senere, 4. april 1841. Han er dermed den amerikanske presidenten som har sittet kortest, og den første som døde mens han fremdeles var president. 

Harrison holdt den lengste tiltredelsestalen noen gang; den varte én time og tre kvarter og ble holdt på en svært kald formiddag i mars. På slutten av dagen måtte Harrison legge seg med en alvorlig forkjølelse som snart utviklet seg til en tilstand man tolket som lungebetennelse, og som tok livet av ham.https://www.history.com/this-day-in-history/harrison-dies-of-pneumonia Den artet seg imidlertid atypisk, og kan ha vært tyfoidfeber. Jane McHugh, Philip A. Mackowiak: «Death in the White House: President William Henry Harrison's Atypical Pneumonia» Clinical Infectious Diseases, bind 59 (s. 990–95), 1. oktober 2014

Med sin kone Anna Symmes (1775–1864), den første presidentfrue som aldri rakk å besøke Det hvite hus – fra Ohio kunne hun ikke en gang rekke frem til mannens begravelse – fikk Harrison ti barn. Hun var vant med å være vertskap hjemme i Ohio, blant annet for gjestende indianerhøvdinger.{http://www.firstladies.org/biographies/firstladies.aspx?biography=9  Firstladies.org] 

Visstnok fikk Harrison også seks barn med en av sine slavinner, Dilsia. Da han stilte til valg som president, tok det seg ikke ut å ha slavebarn rundt seg, så han ga fire av barna til sin bror, som solgte dem til en plantasje i Georgia. Gjennom denne grenen av familien ble Harrison oldefar til den kjente borgerrettsforkjemperen Walter Francis White,https://www.biography.com/activist/walter-white president i NAACP fra 1931 til 1955.

William Henry Harrison var den siste presidenten som var født under britisk styre, og han var farfar til Benjamin Harrison, USAs 23. president.Encyclopedia Britannica: William Henry Harrison

 Referanser 

 Eksterne lenker 



Kategori:USAs presidenter
Kategori:Senatorer fra Ohio
Kategori:Kongressrepresentanter fra Ohio
Kategori:Guvernører i Missouri
Kategori:Personer fra Charles City County i Virginia